Promachos (syn Aisóna)

Promachos (Promachos) je v gréckej mytológii syn Aisóna, kráľa v tesálskom Iólku.Apollodoros, Kronika, 1,9,27. 

Po smrti kráľa Kréthea vládu nad Iólkom prevzal jeho syn Aisón, ktorého onedlho pripravil o vládu jeho nevlastný brat Pelias. Aisónovi sa medzitým narodil syn, ktorého pred možnou záhubou zveril v horách múdremu kentaurovi Cheirónovi. Dieťa dostalo meno Iasón a bolo vychovávané tak, ako sa na kráľovského syna patrí. Keď sa Iasón po dvadsiatich rokoch vrátil do Iólku, vyzval Pelia, aby mu odovzdal vládu. Pelias mu však nebol ochotný vrátiť vládu, preto navrhol, že mu ju vráti len pod podmienkou, ak vykoná hrdinský čin, aby tak dokázal, že si kráľovský trón zaslúži. Iasón súhlasil a dostal úlohu priniesť z ďalekej Kolchidy zlaté rúno.

Keďže sa mýty zachovali v rôznych verziách, sú známe i rôzne verzie Aisónovho následného osudu. V najznámejšej z nich mu po šťastnom návrate Iasóna z Kolchidy predĺžila život čarovným napojom Médeia.  Podľa inej, Aisóna a jeho malého syna Promacha v neprítomnosti Iasóna zabil Pelias.Diodoros, Bibliotheca historia, 4,50,1. Život mu potom vrátila Médeia vo svojom čarovnom kotle.Ovidius, Metamorphoses 7. V oboch príbehoch však nakoniec musel Aisón preliať slzy nad svojimi mŕtvymi vnukmi a synom.  

 Referencie a bibliografia  

Kategória:Postavy gréckej mytológie